Pos la morto di lua filio, eventis interna milito en la kalifio, qua dividesis en Taifi (mikra princii). La rejuli dil Taifi konkurencis inter li en militi, ed en protekto dil arti e cienci. Ta rejii perdis teritorio por la kristana rejii dil nordo e, pos la falo di Toledo en 1085, mohamedana guberniestri apelis l'Almoravidi, qua invadis Al-Andalus ek nord-Afrika es establisis nova imperio. En la 12ma yarcento l'Almoravida Imperio falis nove, prenita da l'Almohada invado, qua esis vinkita en la Batalio di Navas de Tolosa en 1212.